stanford-oval/wikipedia huggingface dataset:
פני הפיהרר
שיר הפתיחה

שיר הפתיחה מהווה פרודיה לשיר של הורסט וסל - "הדגל מתנופף אל על", אך בנימה האמריקאית של תקופת מלחמת העולם השנייה.
DER FUEHRER'S FACE

Spike Jones & His City Slickers
CHORUS

When der fuehrer says we is de master race

We heil (pffft) heil (pffft) right in Der Fuehrer's Face

Not to love der fuehrer is a great disgrace

So we heil (pffft) heil (pffft) right in Der Fuehrer's Face
When Herr Goebbels says we own the world and space

We heil (pffft) heil (pffft) right in Herr Goebbels' face

When Herr Goering says they'll never bomb dis place

We heil (pffft) heil (pffft) right in Herr Goering's face
Is we not the supermen?

Aryan pure supermen?

Ja we is the supermen

Super duper supermen

Is this Nutzi land so good

Would you leave it if you could?

Ja this Nutzi land is good

We would leave it if we could
We bring to the world New Order

Heil Hitler's world New Order

Everyone of foreign race

Will love der fuehrer's face

When we bring to the world dis order
When der fuehrer says we never will be slaves

We heil (pffft) heil (pffft), but still we work like slaves

While der fuehrer brags and lies and rants and raves

We heil (pffft) heil (pffft), and work into our graves
When der fuehrer yells I got to have more shells

We heil (pffft) heil (pffft), and so we make more shells

If one little shell would blow him right to (hell)
We heil (pffft) heil (pffft), and wouldn't that be swell
תרגום חופשי

מילים: ספייק ג'ונס

שם השיר: פני הפיהרר

נגינה: להקת ספייק ג'ונס ומעילי הגשם בעירו
(מקהלה)

כאשר הפיהרר אומר שאנחנו גזע עליון

אנחנו מועלים יד (פפפט - יריקה), הייל (פפפט), ישר בפני הפיהרר

לא לאהוב את הפיהרר זה חרפה גדולה

אז אנחנו מועלים יד (פפפט), הייל (פפפט), ישר בפני הפיהרר
כאשר מר גבלס אומר שהעולם והחלל בבעלותינו

אנחנו מועלים יד (פפפט), הייל (פפפט), ישר בפניו של גבלס

כאשר מר גרינג אומר שהם לעולם לא יפוצצו את המקום הזה

אנחנו מועלים יד (פפפט), הייל (פפפט), ישר בפניו של גרינג
האם אנחנו לא סופרמנים?

סופרמנים ארים טהורים?

כן אנחנו סופרמנים

סופר דופר סופרמנים

אם ארץ הנאצים הזאת כל כך טובה

הייתם עוזבים אותה אילו יכולתם?

כן ארץ הנאצים הזאת כל כך טובה

אנחנו היינו עוזבים אותה אילו יכולנו
אנחנו מביאים את הסדר העולמי החדש

הייל לסדר העולמי החדש של היטלר

כל אחד מהגזעים הזרים

יאהב את פני הפיהרר

כאשר נביא לעולם את הסדר הזה
כאשר הפיהרר אומר שאנחנו לעולם לא נהיה עבדים

אנחנו מועלים יד (פפפט), הייל (פפפט), אבל אנחנו עדיין עובדים כמו עבדים

בזמן שהפיהרר מתרברב ומשקר ומדבר בטירוף ומשתולל

אנחנו מועלים יד (פפפט), הייל (פפפט), ועובדים לתוך הקברים שלנו
כאשר הפיהרר צועק אני צריך עוד פגזים

אנחנו מועלים יד (פפפט), הייל (פפפט), ואז אנחנו מכינים עוד פגזים

אם פגז אחד קטן יפוצץ אותו ישירות לגיהנום (גם לעזאזל)

אנחנו מועלים יד (פפפט), הייל (פפפט), נכון שזה יהיה נפלא?!
משמעות הסרט

הסרט הוא סרט תעמולה אמריקאי הבא להציג את חיי הסיוט בצל השלטון של גרמניה הנאצית, אשר סובבים בין היתר סביב ופולחן האישיות של אדולף היטלר מול חיי החופש והשוויון של ארצות הברית, במטרה להעלות את המורל בקרב האזרחים ולשכנע אותם להתגייס לצבא ולהילחם נגד אויב מסוכן המסכן את העולם כולו.
ראו גם

Hitler Has Only Got One Ball
שירו שיר לפיהרר
הערות שוליים

1 2  https://www.nli.org.il/he/newspapers/haretz/1944/02/08/01/article/19.3
1 2  ערן איצקוביץ, מקור ראשון: הברווז המפורסם בעולם חוגג 90 - מיקי מאוס, תאכל אבק, באתר ישראל היום, 11 ביולי 2024
| --- | --- |
בקרת זהויות :  NARA: 47078
פרנק פייס

פרנק פייס הבן (באנגלית: Frank Pace Jr.;‏ 5 ביולי 1912  – 8 בינואר 1988) היה איש עסקים אמריקאי ומזכיר הצבא השלישי של ארצות הברית.
ביוגרפיה

פרנק פייס נולד בליטל רוק, ארקנסו. הוא למד בבית הספר דה היל שבפוטסטאון, פנסילבניה. ב-1933 הוא סיים את לימודיו באוניברסיטת פרינסטון וב-1936 הוא סיים את לימודיו בבית הספר הרווארד למשפטים.
פייס נכנס לשירות הציבורי ב-1936 כעוזר פרקליט המחוז בארקנסו. ב-1938 הוא החל לעבוד במחלקת ההכנסות של ארקנסו. ב-1942 הוא התגייס לחילות האוויר של צבא ארצות הברית כקצין בדרגת לוטננט משנה ושירת עד 1945 בפיקוד התובלה האווירי והתקדם עד לדרגת מייג'ור.
לאחר שחרורו מהצבא שב פייס לשירות הציבורי כעוזר התובע הכללי של ארצות הברית ובהמשך היה לעוזר האחראי על הדואר (Postmaster General). ב-1948 הוא עבר למשרד הניהול והתקציב, בתחילה כעוזר מנהל המשרד ובהמשך הוא מונה כמנהל.
ב-12 באפריל 1950 מונה פייס כמזכיר הצבא, תפקיד בו הוא כיהן עד 20 בינואר 1953. לאחר מכן ועד 1962 הוא המשיך לשמש בתפקיד ניהולי בכיר בג'נרל דיינמיקס. הוא נבחר כמנהל המיועד לסוכנות החירום לתחבורה, חלק מקבוצה סודית שהוקמה ב-1958 על ידי הנשיא דווייט אייזנהאואר שאמורה הייתה לתפקד במצב חירום לאומי ושנודעה בשם "העשירייה של אייזנהאואר" (Eisenhower Ten).
ב-1964 הצטרף פייס לדייוויד רוקפלר כדי להקים את "סגל השירות הניהולי הבינלאומי" (International Executive Service Corps), שהוקם כדי לסייע להבאת שגשוג ויציבות למדינות מתפתחות באמצעות גידול ביזמות הפרטית. בהמשך היה פייס לנשיא הארגון.
בין השנים 1968–1972 היה גריי יושב הראש הראשון של "תאגיד השידור הציבורי" (Corporation for Public Broadcasting).
פרנק פייס נפטר מהתקף לב בגריניץ', קונטיקט ב-8 בינואר 1988 בגיל 75.
פרובוט

| --- | --- |

 אלבום אולפן מאת פרובוט
 יצא לאור:  10 בפברואר 2004
 הוקלט:  סטודיו 606, וירג'יניה ואולפנים נוספים
 סוגה:  הבי מטאל
 אורך:  53:54
 חברת תקליטים:  רוזוול רקורדס סאות'רן לורד
 הפקה:  דייב גרוהל
פרובוט (Probot, "רובוט לאיסוף מידע" בתרגום חופשי) הוא פרויקט מוזיקלי שנהגה על ידי דייב גרוהל. באלבום הגשים גרוהל את חלומו לנגן עם סולני להקות הבי מטאל משנות השמונים ומשנות התשעים שהשפיעו על טעמו המוזיקלי בתקופת התבגרותו. הרעיון התקבל בספקנות רבה על ידי עולם המטאל בגלל הרקע המוזיקלי של גרוהל (נירוונה, פו פייטרס) שלא נחשב למטאלי, אך זכה לביקורות משבחות ביותר לאחר צאתו.
בדומה לאלבום Foo Fighters מ-1995, גרוהל כתב את כל המוזיקה וניגן ברוב הכלים. גיטריסט נוסף שמנגן באלבום הוא קים ת'אייל ( חבר לשעבר בלהקה סאונדגארדן).
בכל רצועה באלבום שר זמר שונה, בין השאר למי קילמיסטר, מקס קוואלרה וקינג דאיימונד. כמה מן המוזיקאים שעבדו על האלבום לא עבדו ישירות עם גרוהל, אלא הקסטות שולחו מאולפן לאולפן עד להשלמתו של האלבום. גרוהל פנה גם לחלוץ הדת' מטאל צ'אק שולדינר, שנאבק באותה התקופה בסרטן המוח, ואף הקים מפעל התרמה למימון הטיפול הרפואי בשולדינר, אך שולדינר נפטר בטרם יכול היה להשתתף באלבום.
הווידאו קליפ לסינגל הראשון, "Shake Your Blood", כולל הופעה של 66 נשים מתוך אתר אינטרנט למבוגרים בלבד בשם "Suicide Girls". מספר דקות לאחר סיומה של רצועה 11 מתחילה להתנגן רצועה נסתרת המושרת בידי הקומיקאי והשחקן ג'ק בלאק.
רשימת השירים

כל זמר כתב את מילות השיר אותו הוא מבצע. כל הלחנים: דייב גרוהל.
"Centuries of Sin" עם קרונוס (ונום)
"Red War" עם מקס קוואלרה (סולפליי, ספולטורה)
"Shake Your Blood" עם למי קילמיסטר (מוטורהד)
"Access Babylon" עם מייק דין (Corrosion Of Conformity)
"Silent Spring" עם קורט ברכט (.D.R.I)
"Ice Cold Man" עם לי דוריאן (קת'ידרל, נפלם דת', טית' אוף ליונס רול דה דיבייד)
"The Emerald Law" עם ויינו (סיינט ויטוס, דה אובססט, ספיריט קרוואן, פלייס אוף סקאלס, דה הידן הנד)
"Big Sky" עם טום ג'י. ווריור (אפוליון סאן, סלטיק פרוסט)
"Dictatosaurus" עם סנייק (וויבוד)
"My Tortured Soul" עם אריק וגנר (טראבל)
"Sweet Dreams" עם קינג דאיימונד (קינג דאיימונד, מרסיפול פייט)
רשימת השירים > רצועה נסתרת

"I Am the Warlock" עם ג'ק בלאק (טניישס די)
פרשרון

| --- | --- |

 ארץ מוצא:  צפון צרפת
 תכונות
 משקל:  850 ק"ג 
 גובה:  170 ס״מ 
 מיון
 משפחה:  סוסיים
 מין:  סוס רמכי
 
סוס פרשרון אפור בתצוגה
שלושה סוסי פרשרון רתומים למחרשה
פרשרון (בצרפתית: Percheron) הוא גזע סוס עבודה כבד, אשר מקורו מעמק הואיסן (Huisne), בפרובינציית פרש (Perche) לשעבר, בצפון צרפת. זהו סוס המיועד למשיכת עגלות משא וציוד חקלאי ומכאן שיוכו לקבוצת סוסי ה"דראפט" (draught horse בבריטניה, draft horse בארצות הברית). הפרשרון הוא אחד מגזעי הסוסים החזקים והכבדים ביותר. צבעי הסוס הם בדרך כלל אפור או שחור. סוסים אלה שריריים מאוד וידועים כסוסים נבונים המוכנים לעבודה קשה. אף שמקורם המדויק אינו ברור, אבותיו של הפרשרון היו כבר בעמק פרש במאה ה-17. גזע סוס זה הושבח במקור לשימוש כסוס מלחמה. עם הזמן החלו משתמשים בו אף למשיכת עגלות נוסעים, ומאוחר יותר הפך לסוס עבודה בחקלאות ולגרירת משאות כבדים. בשלהי המאה ה-18 ותחילת המאה ה-19 הורבעו סוסות מגזע זה עם סוס ערבי. בשלהי המאה ה-19 יוצא הפרשרון מצרפת לארצות הברית ולמדינות אחרות, ובשנת 1883 נוסד ספר הגזע של הפרשרון בצרפת.
לאחר שינויים שונים, מאז 1934 מנוהל בארצות הברית ספר גזע לפרשרון. בתקופת מלחמת העולם הראשונה שימשו סוסי פרשרון רבים בשרות הצבא הבריטי. בשנות ה-30 סוסי פרשרון היוו 70% מכלל סוסי ה"דראפט" בארצות הברית, אולם מספרם פחת באופן ניכר לאחר מלחמת העולם השנייה. לאחר שנים של שפל, החל מספר סוסי הפרשרון בארצות הברית לעלות, ובשנת 2009 נרשמו כ-2,500 סייחים בספר הגזע האמריקאי של הפרשרון. סוס זה משמש אף בתחילת המאה ה-21 כסוס עבודה, בעיקר בחוות חקלאיות קטנות ופחות ממוכנות, ובצרפת חלק מענף סוסי הפרשרון מיועד לבשר. סוסי פרשרון גזעיים משמשים בעבודות יערנות, לגרירת עגלות נוסעים, לגרירת ציוד חקלאי, ואף לתחרויות רכיבה וקפיצות. דיסנילנד פריז הוא בעליו של המספר הגדול ביותר של סוסי עבודה מגזע פרשרון באירופה, והם משמשים לגרירת קרוניות נוסעים ברחוב הראשי של ארצות הברית.
מאפיינים

בצרפת קיימת העדפה לסוסי פרשרון גדולים, בגובה הנע בין 155 ל-185 ס"מ, ומשקלם בין 500 ל-1200 ק"ג. בארצות הברית קיימת העדפה לסוסי פרשרון קטנים יותר, גובהם נע בין 168 ל-180 ס"מ בשיא הגב, אף שלסוסי הגזע טווח גבהים הנע בין 152 ל-193 ס"מ. משקלו הממוצע של הפרשרון בארצות הברית הוא 860 ק"ג, אף שהמשקל המקסימלי הוא 1200 ק"ג. הסוסים אפורים או שחורים בצבעם, אף שבספר הגזע האמריקאי מותר גם רישומם של סוסים בצבעי מפרץ (גוף בצבע חום-אדמוני, בעוד הרעמה, הזנב, שולי האוזניים וחציין התחתון של הרגליים שחור), Roan (שער לבן וצבעוני בתערובת שווה על הגוף, בעוד הראש, הרעמה וחלקן התחתון של הרגלים (מכונה "גרביים") בצבע אחיד), וערמוני. בצרפת ובריטניה ניתן לרשום בספר הגזע רק סוסים אפורים או שחורים. לסוסים רבים כתמים לבנים על ראשם ורגליהם, אולם יש סוסים עם כתמים לבנים רבים, אינם רצויים. לראש הפרשרון פרופיל ישר, מצחו רחב, עיניו גדולות ואוזניו קטנות. חזהו עמוק ורחב, אחוריו ארוכות וישרות. רגליו נקיות משיער ארוך ושריריות. הפרשרון מתואר כסוס גאה, עירני, נבון ומוכן לעבודה. סוסים אלה נחשבים כמסתפקים במועט ומזגם נוח. גזע זה מסתגל היטב לתנאי חיים ומזג אוויר שונים. במאה ה-19 סוסים אלה היו ידועים כמי שמסוגלים לדהור עד 60 ק"מ ביום בקצב טרוט.
פרנק קמני

| --- | --- |

פרנק קמני במצעד הגאווה, יוני 2010
 לידה:  21 במאי 1925 ניו יורק, ארצות הברית
 פטירה:  11 באוקטובר 2011 (בגיל 86) וושינגטון די. סי., ארצות הברית 
 שם לידה:  Franklin Edward Kameny 
 מדינה:  ארצות הברית 
 מקום מגורים:  Dr. Franklin E. Kameny House 
 ידוע בשל:  פיטוריו על ידי ממשל ארצות הברית בגין היותו הומוסקסואל שותף בהקמת סניף וושינגטון של הארגון ההומופילי אגודת מאטאשין
 השכלה:  קווינס קולג'  אוניברסיטת הרווארד  תיכון ריצ'מונד היל 
 מקצוע:  אסטרונום
 מעסיק:  United States Army Map Service, אוניברסיטת ג'ורג'טאון 
 תואר:  דוקטור
 השקפה דתית:  אתאיזם 
 פרסים והוקרה:  היכל התהילה של העבודה (2016) 
 http://www.kamenypapers.org/
 
פרנקלין אדוארד "פרנק" קמני (באנגלית: Franklin Edward "Frank" Kameny;‏ 21 במאי 1925 בניו יורק, ארצות הברית – 11 באוקטובר 2011) היה אחת מהדמויות החשובות ביותר במאבקה של התנועה לזכויות להט"ב בארצות הברית.
שנים מוקדמות

קמני נולד להורים יהודים בניו יורק ובגיל 16 בשנת 1941 התחיל ללמוד פיזיקה בקווינס קולג'. לפני תום לימודיו התגייס ושירת בצבא ארצות הברית אשר לחם באירופה במלחמת העולם השנייה. בנוסף הוא היה חבר כעשרים שנה בחבר המנהלים של מערכת השירות הסלקטיבי של צבא ארצות הברית. הוא סיים את לימודי התואר הראשון בקווינס קולג' ב-1948 לאחר שעזב את הצבא  . הוא המשיך בלימודי אסטרונומיה באוניברסיטת הרווארד וקיבל תואר שני ב-1949 ודוקטורט ב-1956. בשנת 1957 פוטר קמני ממשרתו בוושינגטון די. סי. כאסטרונום בצבא ארצות הברית מכיוון שהיה הומוסקסואל. הפיטורים דחפו אותו "להוביל מאבק ענקים נגד המוסדות האמריקאיים, ולעמוד בראש החנית של מאבקים כוחניים של התנועה למען זכויות הומוסקסואלים בתחילת שנות ה-60 בארצות הברית".
קמני מחה על פיטוריו בפני הוועדה לשירות אזרחי, ותבע בבית המשפט כי יוחזר לעבודתו. התביעה הגיעה בשנת 1961 לבית המשפט העליון של ארצות הברית. למרות שבית המשפט דחה את התביעה, היא נודעה כמקרה הראשון של דרישה לזכויות אזרח על רקע נטייה מינית ומיצבה את קמני כחלוץ בתחום זה בארצות הברית. מאוחר יותר באותה שנה חבר קמני לג'ק ניקולס (Jack Nichols) והשניים הקימו סניף וושינגטון של אגודת מאטאשין, סניף שפעל באופן אגרסיבי יותר ממקביליו למען זכויות אזרח ללהט"בים ומניעת אפליה על רקע נטייה מינית. בשנת 1963 עמדה הקבוצה במרכזו של שימוע שנערך בקונגרס של ארצות הברית ועסק בזכותה של הקבוצה לאסוף תרומות, על פי חוק שדרש מאגודות המתרימות להרשם ולהצהיר על מטרתם.
שנים מאוחרות

בשנת 2006 בקשה ספריית הקונגרס מקמני להפקיד ברשותה מסמכים המתעדים את חייו ואת פועלו.
בשנת 2007 הציג המוזיאון הלאומי להיסטוריה אמריקנית של סמית'סוניאן את השלטים אותם נשא קמני בהפגנה מול הבית הלבן בתערוכה מיוחדת בשם "אוצרות של היסטוריה אמריקנית". כיום מוצגים במוזיאון 12 מהשלטים אותם נשאו המפגינים.
בפברואר 2009 הכריזה מועצת השימור ההיסטורי של מחוז קולומביה על ביתו של קמני בוושינגטון כאתר מורשת היסטורי לשימור.
ב-29 ביוני 2009 התנצל ג'ון בארי, יו"ר המשרד הפדרלי לכוח אדם, באופן רשמי בפני קמני בשם הממשל הפדרלי של ארצות הברית. בארי, אשר הוא בעצמו הומוסקסואל מוצהר, הגיש לקמני את הפרס על שם תיאודור רוזוולט - הפרס היוקרתי ביותר המוענק על ידי הארגון.
קמני היה חבר במועצת היועצים של קרן המשולש.
ראו גם

בהלת הלבנדר
דניאל צ'וי
אל תשאל, אל תספר
זכויות להט"ב בארצות הברית
התזכורת השנתית
לקריאה נוספת

Kisseloff, Jeff (2007). Generation on Fire: Voices of Protest from the 1960s. University Press of Kentucky.
Murdoch, Joyce and Deb Price (2001). Courting Justice: Gay Men and Lesbians v. The Supreme Court. New York, Basic Books.
הערות שוליים

↑  Bullough, Vern L. (2002), Bullough, Vern L., ed., Before Stonewall: Activists for Gay and Lesbian Rights in Historical Context, New York: The Haworth Press, pp. 207, ISBN 1560231939
↑  Chibbaro Jr., Lou (2006-10-04). "Kameny's work finds new home". Washington Blade. Retrieved 2008-03-28.
↑  Johnson, David K. (2002), "Franklin E. Kameny (1925-)", in Bullough, Vern L., Before Stonewall: Activists for Gay and Lesbian Rights in Historical Context, New York: The Haworth Press, pp. 209–218, ISBN 1560231939
↑  AP, "Gay rights epicenter named landmark", USA Today, 2/27/2009
↑  Gaynair, Gillian (06-08-2009). "DC pride festival honors gay rights pioneer Kameny". Associated Press. Retrieved 2009-06-08.
↑  Johnson, David K. (2004), "The Lavender Scare: The Cold War Persecution of Gays and Lesbians in the Federal Government", Chicago: University of Chicago Press, p. 186, ISBN 0226404811
↑  Smithsonian National Museum of American History (2006-10-06). "Gay Civil Rights Pioneer Frank Kameny Presents Lifetime Papers and Historic Artifacts to the Nation". Press release. Retrieved 2008-04-04.
↑  Petula Dvorak (February 27, 2009). "NW Home of Activist Made Historic Site". Washington Post. Retrieved 2009-02-28.
↑  Kevin Naff (June 29, 2009). "Gov't apologizes to Kameny". Washington Blade.
↑  "Board of Advisors", TRIANGLE FOUNDATION
| --- | --- |
בקרת זהויות :  NLI: 987007347163805171  BIBSYS: 1492758307955  BnF: cb17997722g (data)  GND: 1066394784  ISNI: 0000 0000 4519 8656  LCCN: n99054823  MGP: 159669  NKC: mzk20221151222  SNAC: w6gb3pg9  SUDOC: 257470522  VIAF: 4266907   WorldCat (עם VIAF): 4266907 
פרנק קמני ומאחוריו תלויים השלטים המקוריים בהם נעשה שימוש בהפגנות
פרנק צ'ארלס אוסמרס

| --- | --- |

 לידה:  30 בדצמבר 1907 ליאוניה, ניו ג'רזי
 פטירה:  21 במאי 1977 (בגיל 69) טנאפליי, ארצות הברית 
 מדינה:  ארצות הברית ניו ג'רזי, ארצות הברית
 מקום קבורה:  בית העלמין באנגלווד
 השכלה:  ויליאמס קולג' 
 תקופת הפעילות:  6 בנובמבר 1951 – 3 בינואר 1965 (13 שנים)
 תפקיד:  חבר בית הנבחרים של ארצות הברית  חבר האספה הכללית של ניו ג'רזי 
 מפלגה:   המפלגה הרפובליקנית
 
פרנק צ'ארלס אוסמרס (באנגלית: Frank Charles Osmers Jr.;‏ 30 בדצמבר 1907 – 21 במאי 1977) היה פוליטיקאי אמריקאי, חבר המפלגה הרפובליקנית שייצג את מחוז הקונגרס ה-9 (אנ') של מדינת ניו ג'רזי בבית הנבחרים של ארצות הברית בשנים 1939–1943 ובשנים 1951–1965.
ביוגרפיה

אוסמרס נולד בליאוניה, הוא למד בבית הספר הציבורי ובמכללת ויליאמס שבוויליאמסטאון במסצ'וסטס. הוא עסק בתכשיטנות.
אוסמרס היה חבר במועצת העיר האוורת' (אנ') בניו ג'רזי בשנים 1930–1934 וכיהן כראש עיריית האוורת' בשנים 1935–1936. לאחר מכן היה חבר בבית המחוקקים של ניו ג'רזי בין השנים 1935–1937, ונבחר מטעם המפלגה הרפובליקנית בקונגרס השבעים ושש והשבעים ושבע, כיהן בתפקידו מ־3 בינואר 1939 עד 3 בינואר 1943.
בעודו חבר בקונגרס השבעים ושבע, נאלץ אוסמרס להתגייס לצבא וסיים את לימודיו בבית הספר לחי"ר בפורט בנינג שבג'ורג'יה, הוא הועמד לרשימה הלא פעילה על פי הוראת הנשיאות וסיים את כהונתו בקונגרס, אך לא היה מועמד לבחירה מחודשת לקונגרס השבעים ושמונה.
אוסמרס נכנס לתפקיד סגן שני באוגדת החי"ר, ב־4 בינואר 1943, עבר לחיל העשרים וארבע ושירת באוקיינוס השקט, ושוחרר משירות צבאי ב־22 בפברואר 1946. הוא שימש כמג"ם בחיל המילואים של הקצינים.
לאחר שחזר משירותו הצבאי חזר אוסמרס לעיסוקיו העסקיים לשעבר והתעניין גם בעסקי נדל"ן, ביטוח ופרסום. הוא נבחר לכהן בקונגרס השמונים ושניים, ב־6 בנובמבר 1951 וזאת כדי למלא את המשרה הפנויה שנגרמה עקב התפטרותו של חבר קונגרס אחר, ונבחר לכהן כחבר קונגרס בשישה הקונגרסים הבאים, וכיהן מ-6 בנובמבר 1951, עד 3 בינואר 1965 בשנת 1965 ניסה להיכנס לקונגרס השמונים ותשע, אך הדבר לא עלה בידו.
הוא היה מנהל מפעל במחוז ברגן, ניו ג'רזי בסוף שנות ה-60 ועסק בעסקי נדל"ן באנגלווד, ניו ג'רזי.
הוא התגורר בטנפלי, ניו ג'רזי, שם נפטר ב־21 במאי 1977, הוא נקבר בבית העלמין שבאנגלווד.
הערות שוליים

↑  המדריך הביוגרפי של הקונגרס האמריקני, באתר bioguideretro.congress.gov
| --- | --- |
בקרת זהויות :  ISNI: 0000 0004 2366 6630  LCCN: no2013120216  US Congress: O000120  VIAF: 305410800   WorldCat (עם VIAF): 305410800 
ערך זה הוא קצרמרבנושא פוליטיקה. אתם מוזמנים לתרום לוויקיפדיה ו.
פיילוט (אווטאר: כשף האוויר האחרון)

| פרק פיילוט מ"אווטאר: כשף האוויר האחרון" |
| --- | --- |

 מספר פרק:  0
 אורך:  14:14
 שפה:  אנגלית
 תסריט:  מייקל דנטה דימרטינו ובריאן קונייצקו  עוזרי כתיבה: סקוט סונבורן ו-Sib Ventress
 הפקה:  מייקל דנטה דימרטינו ובריאן קונייצקו
 בימוי:  מייקל דנטה דימרטינו ובריאן קונייצקו
 כוכבים אורחים:  מיטשל מוסו (דיבוב)
 דף הפרק ב-IMDb
פרק הפיילוט של "אווטאר: כשף האוויר האחרון" הוא פרק פיילוט דל תקציב שנוצר בשנת 2001 על ידי מייקל דנטה דימרטינו ובריאן קונייצקו בסיוע אולפן האנימציה הקוריאני "Tin House" במטרה לאשר את הפקת סדרת הטלוויזיה "אווטאר: כשף האוויר האחרון" לערוץ ניקלודיאון. הפרק נחשף לציבור במלואו רק ב-2020.
רקע

צמד היוצרים, מייקל דנטה דימרטינו ובריאן קונייצקו.
הרעיון הראשוני לתוכנית הטלוויזיה נוצר באביב 2001 כאשר בריאן קונייצקו צייר קוף־רובוט עם חץ על הראש בשם "מומו 3" ולידו ילד קירח עם מטה עתידני ודוב קוטב עם חץ על הראש. חברו, מייקל דנטה דימרטינו, הסתכל על הדוב ונזכר בסרט דוקומנטרי על משלחת לאנטארקטיקה שכמעט לא שרדה את המסע, ומשם הם התחילו לחשוב על "אנשי המים" בקוטב הדרומי. מייקל תיאר את ההתפתחות המוקדמת של הקונספט: "יש את איש האוויר הזה יחד עם אנשי מים והם תקועים בשממה שלגית [...] ואולי גם אנשי אש שלוחצים עליהם". שבועיים לאחר שהגו את הקונספט לסדרה, הצליחו צמד היוצרים למכור את הקונספט לסגן המנהל והמפיק הראשי של ניקלודיאון, אריק קולמן.
יצירה

אחרי שקולמן הסכים לרעיון, זוג היוצרים היו צריכים ליצור פיילוט בזמן מועט וכמעט ללא משאבים. במשך כמה חודשים, קונייצקו ודימרטינו חיפשו אולפני אנימציה מחוץ לארצות הברית כדי שיוכלו להנפיש את הפיילוט בסגנון שהוא מחווה לאנימה. אחרי חיפושים רבים ולא מוצלחים אחרי אולפנים ביפן, הצמד שמע על אולפן מתאים בקוריאה הדרומית, וטס למקום כדי לפגוש אותם. האולפן הסכים להנפיש את הפיילוט, וקונייצקו בילה ארבעה חודשים בסיאול כדי לעבוד יחד איתם. הפיילוט זכה לתגובות חיוביות מילדי קבוצות הניסיון של ניקולודיאון שצפו בו והערוץ נתן אור ירוק לפיתוח עונה בעלת שלושה עשר פרקים.
עלילה

הפרק מתחיל כשאווטאר אנג, קיה וסוקה רוכבים על אפה, הביזון המעופף של אנג, תוך כדי שהם מתחמקים מהתקפות הנסיך צוקו בים. לאחר מכן, הם נוחתים באי מבודד וכשסוקה הולך לחפש אוכל לארוחת הצהריים הוא נלכד על ידי חיילי אומת האש אשר לוקחים אותו למבצר.
לאחר שקיה נתפסת בניסיונה לטפס על חומות המבצר מופיע אנג עם הדאון ומתחיל קרב עם צוקו על גבי פיגומים של פסל במקביל לקרב בין מומו, הלמור של אנג, לנץ האישי של צוקו. כשצוקו דוחק את אנג לפינה אנג מפיל עצמו מראש הפסל ותוך כדי הנפילה נכנס למצב האווטאר ומעיף את צוקו מהפסל אך מיד מציל אותו מהנפילה. הוא פותח את הדאון שלו וסוקה וקיה משליכים לעברו חבל שמצאו וכך בורחים החבורה מהמבצר כשהם תלויים על גבי הדאון.
בסצנה האחרונה נראים החבורה בלילה ישנים על גבי אפה אשר עף בשמים, ונשמעים מחשבותיה של קיה: ”אחי ואני לומדים במהירות שהחיים עם אנג גוררים הרפתקה אחר הרפתקה. אבלי מי יודע? אחת מאותן הרפתקאות עשויה אפילו להציל את העולם”.
לאחר הצלחת הפיילוט

אחרי הצלחת הפיילוט, צמד היוצרים התקשרו לחברים וקולגות ותיקים כדי למצוא אנשים מתאימים לתפקידי כתיבה, אנימציה, בימוי, הלחנה ועוד. בזמן הזה הם גם מצאו אולפן אנימציה נוסף בקוריאה הדרומית שהיה מוכן לעבוד על הסדרה כולה, וגם מצאו יועץ אמנויות לחימה ויועץ קליגרפיה. הסדרה נחשפה בפני הציבור לראשונה בכנס קומיק־קון 2004 והגיעה למסכים ב-21 בפברואר 2005 ושודרה עד 19 ביולי 2008 ומנתה בסך הכל 61 פרקים.
חשיפה לציבור

בניגוד לפרקי פיילוט אחרים בתעשייה, פרק הפיילוט לא נועד להיות משודר לצופים אלא ליצור דוגמית של ההומור וסוג העלילה של היצירה המתוכננת למפיקים של ניקלודיאון ולכן שודר לציבור במשך תקופה של שנים רבות מלבד כמה חלקים ממנו אשר ב-14 ביוני 2010 יצאו במהדורת DVD מוגבלת. אך ב-15 בספטמבר 2020 בעקבות גל התעניינות בסדרה הוחלט לפרסם את הפרק והוא הועלה במלואו לערוץ היוטיוב הרשמי של הסדרה.
הבדלים בין הפרק לסדרה

בין פרק הפיילוט לפרקי הסדרה קיימים מספר הבדלים עיצוביים ורעיוניים. בניגוד לסדרת הטלוויזיה בה נראו דמויות כשפים על רקע סמלי האומות, בפתיח של הפרק נראים סמלי האומות בנפרד, וכמו כן, בעוד כשקיה מספרת על האווטאר שנעלם, מוצג אדם לא ידוע, לעומת אווטאר רוקו המוצג בסדרה.
בתחילה, תכננו היוצרים לקרוא לקטרה בתור קיה, ואכן כך היא נקראת בפרק, אך בהמשך הפיתוח שונה שמה לקטרה והשם קיה ניתן לאמא של קטרה ולבתה של קטרה, בסדרת ההמשך, האגדה של קורה. בפרק מסוגל אנג להיכנס למצב האווטאר תוך שניות בודדות, בעוד שפרקי הסדרה הוא אינו שולט בכך.
בין ההבדלים הנוספים ניתן למנות את העיצוב של שריון חיילי אומת האש, עיצוב הדאון של אנג, סגנון הכשפות, קיומו של הנץ של צוקו והיעדרו של דוד אירו, דודו של צוקו. בנוסף, בפרק זה דיבב מיטשל מוסו: את דמותו של אנג לעומת זאק טיילר אייזן המדבב בשאר פרקי הסדרה.
ראו גם

אווטאר - פרקים
ברוכה הבאה לרפאבליק סיטי
ביאורים

↑  קטרה מסדרת הטלוויזה נקראה בשם קיה, להרחבה ראו #הבדלים בין הפרק לסדרה
↑  ראו תבנית:עץ משפחת אווטאר אנג
הערות שוליים

↑  Avatar Spirits, 2010 (סרט דוקומנטרי על הסדרה)
↑   לידתו של אווטאר כשף האוויר האחרון! | (חלק1), סרטון בערוץ "ZBS universe", באתר יוטיוב (אורך: 05:11)
↑  מייקל דנטה דימרטינו ובריאן קונייצקו, "In Their Elements", מגזין ניקלודיאון' עמ' 6
↑  דימרטינו, מ. וקונייצקו ב. (2010). Avatar: The Last Airbender - The Art of The Animated Seires. עמ' 30
1 2 3   אווטאר כשף האוויר האחרון: הפרק האבוד שמעולם לא שודר בטלוויזיה!!, סרטון בערוץ "Goblin Geek", באתר יוטיוב (אורך: 08:54)
1 2   FULL Episode "Avatar: The Last Airbender" Unaired Pilot! ⬇️ | Avatar, סרטון בערוץ "Avatar: The Last Airbender", באתר יוטיוב (אורך: 14:15)
↑  Goblin Geek, הפרק המלא בתרגום לעברית, באתר ok.ru, (תרגום לא רשמי)
↑  דימרטינו, מ. וקונייצקו ב. (2010). Avatar: The Last Airbender - The Art of The Animated Seires. עמ' 40
1 2  Tyler Mowry, 10 Coolest Facts About The Unaired Pilot From Avatar: The Last Airbender, Screen Rant, ‏4 בפברואר 2022
↑  Fareid El Gafy, Avatar: The Last Airbender Unaired Pilot Episode Now Available On YouTube, Screen Rant, ‏באוגוסט 2020
↑  FULL Episode "Avatar: The Last Airbender" Unaired Pilot! ⬇️ | Avatar: The Last Airbender
↑  Nick Valdez, Avatar: The Last Airbender Streams Unaired Pilot Episode, ComicBook.com, ‏ביולי 2020
↑  Nivea Serrao, How Avatar: The Last Airbender's unaired pilot differs from original, while still setting up the show, SYFY, ‏3 ביולי 2020
↑  Evan Valentine, Avatar: The Last Airbender's Pilot Episode is Now Available on YouTube, ComicBook.com, ‏6 באוגוסט 2020
↑  Rachel Yang, Watch the unaired Avatar: The Last Airbender pilot that reveals Katara's original name, EW.com, ‏3 ביולי 2020
כשפי אש מבצעים כשפות אש בפרק הפיילוט. הכשפות עוצבה באופן שונה מזה הנראה בשאר הסדרה
עיצוב שריון כשפי האש בפרק הפיילוט שונה מזה הנראה בשאר הסדרה
פרנק פיטרסון

| --- | --- |
אין תמונה חופשית
 לידה:  29 בדצמבר 1963  (בן 60) המבורג, גרמניה המערבית 
 מוקד פעילות:  גרמניה 
 שפה מועדפת:  גרמנית 
 כלי נגינה:  כלי מקלדת 
 פרופיל ב-IMDb
 
פרנק פיטרסון (באנגלית: Frank Peterson; נולד ב-29 בדצמבר 1963) הוא מפיק מוזיקלי גרמני הידוע בעבודתו עם אניגמה ואמנים כמו שרה ברייטמן, עפרה חזה, גרגוריאן, פרינססה ואנדראה בוצ'לי באלבומו הבין-לאומי הראשון, Romanza.